पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी की दूसरी लहर में मंगलवार को तीन मरीजों की मौत की पुष्टि हुई। जैतापुर व जलूद गांव के दो युवक व रामपुरा गांव का एक बुजुर्ग शामिल हैं। इस तरह जिले में कोरोना से मौत का आंकड़ा 171 पर पहुंच गया। इसी तरह 24 घंटे में 143 नए पॉजिटिव मरीज मिले हैं।
संक्रमितों का आंकड़ा 11639 पर पहुंच गया। हालांकि 164 लोग स्वस्थ होकर डिस्चार्ज भी हुए हैं। अब तक कुल 10491 मरीज डिस्चार्ज हो चुके हैं। अभी भी 859 मरीजों की हालत स्थिर है। नवीन एवं नवकरणीय ऊर्जा, पर्यावरण व जिले के कोरोना प्रभारी मंत्री हरदीप सिंह डंग बुधवार सुबह 10 बजे संकट प्रबंधन समुह के साथ महामारी की समीक्षा करेंगे।
बीते 1 माह में 3 सीएमएचओ को चार्ज देना पड़ा है। डॉ रजनी डाबर के बाद डॉ एसके सरल ने चार्ज संभाला था। उन्हें संक्रमण के चलते चार्ज लौटा दिया। उनके बाद डॉ चेतन पटौते को दूसरी बार नया सीएमएचओ बनाया। लेकिन 4 दिन बाद सीनियर नेत्र विशेषज्ञ डॉ. डीएस चौहान को तीसरा सीएमएचओ बनाया है। उन्होंने मंगलवार चार्ज लिया। कोविड-19 की समीक्षा करते हुए मिलकर काम करने के लिए कहा।
सरकारी दावा : 2 दिन में मिले 294 ऑक्सीजन सिलेंडर
ऑक्सीजन सिलेंडर न मिलने की शिकायतों के बीच जिला प्रशासन का दावा है कि सोमवार-मंगलवार को जिले को कुल 294 भरे हुए ऑक्सीजन सिलेंडर प्राप्त हुए है। इनमें 264 सिलेंडर जिला चिकित्सालय के लिए, 30 सिविल अस्पताल बड़वाह व सनावद को दिए गए। जबकि मंगलवार को 59 मरीजों को रेमडेसिविर इंजेक्शन लगाए गए। जिला अस्पताल में 382 में से 244 बेड भरे व 138 बेड खाली हैं। 60 पॉजिटिव मरीज भर्ती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mag_Deva hin_Deva zho_Hant eng_Latn